Naiskond kohtus Meistriliiga põhiturniiri viimase vooru mängus JK Tammekaga. Kevadel Lootospargis said allegrod Ave-Lii Laasi ja Kärt Hüdsi väravatest 2:0 võidu. Seekordne, Tamme staadionil toimunud mäng peeti sportliku heategevusürituse „Roosa jalgpall” raames, mida Tammeka korraldab koostöös vähiravifondiga „Kingitud elu” juba kaheksandat aastat. Lootose jaoks muutis kohtumise keerulisemaks seitsme mängija eemalejäämine. Õed Piirimaad on küll Inglismaalt tagasi, aga veedavad vastavalt seadusele aega karantiinis. Lisethe Lannol ja Marianne Vebersonil tuli täita riigikaitselisi kohustusi kaitseväe laagris. U17 koondisest vigastusega naasnud väravavaht Birgit Rammo ja Lisanne Tamm taastuvad vigastustest. Äärekaitsja Aiki Suits siirdus välismaale. See tähendas, et äärekaitses tuli täna mängida Helene Lumil, kes sellel hooajal saanud proovida juba nii ründaja kui väravavahi ametit. Siiski alustasid Allegrod alustasid kohtumist aktiivsemalt ja head võimalused skoori avamiseks avanesid esimesel 4-5 minutil Kärt Hüdsil ja Kristin Kuklil. Vaikselt tuli mängu sisse ka kodunaiskond, kellel mitu ohtlikku rünnakut õnnestus ehitada. Veerandtunnise mängu järel taas allegrodele hea võimalus, aga läbisöötu oodanud Kuklile ei õnnestunud palli kaasa anda. 25.minutil vastastel esimene vahetus. Rästa asemel sekkub mängu Raud. Peale vigastusepausilt naasmist palli tunnetust otsival Hüdsil avanes poolaja lõpu eel mitu head võimalust, mis lõpuks ka tulemuse tõid. 39.minutil andis Kukli talle hea söödu ja Kärt, mängides üle kom vastast, lõi palli alla paremasse nurka poolajaseisuks 0:1. Värav oli Kärdile üle pika pausi selle hooaja viiendaks tabamuseks. Eelmine värav oli löödud juulis, Lootospargis toimunud 2:0 võidumängust samuti, Tammeka vastu.
#000007
Põhiturniiri lõpetas naiskond kuuendal tabelireal. Koht kõrgemal asuva JK Tulevik/Suure-Jaani unitedi ühendvõistkonnaga on küll smapalju punkte (17), kuid parem väravate vahe omavahelistes mängudes annab väikese eelise mulkidele.
#000009
Järgmine kohtumine on 26.septembril, kui Viljandis mängitakse just ühendvõistkonnaga. Selle kohtumise võitja kindlustab sisuliselt koha Meistriliigas ka järgmisel hooajal.
#000010
Tammeka abitreener Kristel Vidaja: „„Roosat jalgpalli” oleme pikalt oodanud. Meie jaoks on see erilise tähtsusega mäng. Tahame lüüa väravaid ja võita.”
#000012